b'\n_START_ARTICLE_\nHalvor Bodin\n_START_SECTION_\nBakgrunn og arbeid\n_START_PARAGRAPH_\nHalvor Bodin studerte statsvitenskap og jobbet med spillefilmproduksjon for Mefistofilm, Favola Film og Norsk Film f\xc3\xb8r han begynte med grafisk design i 1993. Han har siden arbeidet i Virtual Garden Design (som kreativ leder), Union Design (som gr\xc3\xbcnder og partner), Megafon Design og Subtopia, bidratt til en rekke magasiner, b\xc3\xb8ker og annet, og deltatt p\xc3\xa5 en mengde utstillinger. Hans kunstneriske produksjon omfatter store installasjoner og skulpturarbeider s\xc3\xa5vel som tegning. _NEWLINE_Halvor Bodin har ellers v\xc3\xa6rt MA/BA-sensor eller gjestel\xc3\xa6rer ved Kunsth\xc3\xb8gskolen i Oslo (KHiO), Kunsth\xc3\xb8gskolen i Bergen (KHiB), H\xc3\xb8gskolen i Oslo (HiO), Arkitektur- og designh\xc3\xb8gskolen i Oslo\xc2\xa0(AHO) og Westerdals School of Communication. Han var dessuten medlem av juryen for Norsk Forms pris til unge formgivere og Jacob-prisen 2008\xe2\x80\x932011.  _NEWLINE_Halvor Bodin har selv mottatt en rekke priser for arbeidene sine._NEWLINE_Halvor Bodin bor og arbeider p\xc3\xa5 Tj\xc3\xb8me i Vestfold. Han er medlem av AIGA, Grafill, Unge Kunstneres Samfund (UKS), Norske Billedkunstnere (NBK) og Tegnerforbundet.'